予以長慶二年冬十月到杭州明年秋九月始與范陽盧賈汝南周元範蘭陵蕭悅清河崔求東萊劉方輿同遊恩德寺之泉洞竹石籍甚久矣及茲目擊果愜心期因自嗟云到郡周歲方來入寺半日復去俯視朱綬仰睇白雲有媿於心遂留絕句
作者：白居易
朝代：唐

paragraphs: 雲水埋藏恩德洞，簪裾束縛使君身。
暫來不宿歸州去，應被山呼作俗人。